## Vint-i-cinc empreses compradores internacionals visiten el certamen Dia Màgic 2025 by Fimi que se celebra en Fira València, convidades per Ivace+i Internacional

*** Esta acció se celebra en col·laboració amb la Cambra de Comerç de València i l’Associació Espanyola de Productes per a la Infància
* El 32,7 % de les empreses espanyoles expositores són de la Comunitat Valenciana**

Un total de vint-i-cinc empreses internacionals visiten la dotzena edició de la Fira Dia Màgic by Fimi en Fira València en una missió organitzada per Ivace+i Internacional, dependent de la Conselleria d’Innovació, Indústria, Comerç i Turisme que dirigix Marián Cano.

La directora general de Mamprenedoria i Internacionalització, Ester Olivas, ha explicat que esta acció forma part del pla de promoció exterior desenrotllat per Ivace+i Internacional, organitzat per a reforçar la promoció dels nostres sectors i empreses i facilitar nous contactes comercials.

“En el pla de promoció exterior, les missions de convidats internacionals tenen un protagonisme important, ja que permeten a les empreses mostrar els seus productes sense eixir de la Comunitat Valenciana”, ha destacat Olivas.

Esta acció està organitzada en estreta col·laboració amb la Cambra de Comerç de València i l’Associació Espanyola de Productes per a la Infància (Asepri) en el marc del programa Global CV.

“Dia Màgic by Fimi és una de les cites ineludibles amb les quals col·laborem estretament per a acostar noves oportunitats de negoci a través de missions de convidats internacionals”, ha indicat.

A més de facilitar nous contactes comercials a les empreses valencianes —ha afegit Ester Olivas—, les missions de convidats “ens permeten donar a conéixer el potencial de la nostra oferta i del nostre territori a prescriptors internacionals”.

Les empreses importadores convidades procedixen, en la present edició, de fins a 10 països. Concretament: Itàlia, Portugal, Irlanda, Malta, Irlanda del Nord, França, Líbia, els Estats Units, Països Baixos i Mèxic.

La fira Dia Màgic by Fimi, especialitzada en comunió i cerimònia, se celebra en Fira València fins al 17 de maig i compta amb la participació de 52 empreses espanyoles, de les quals el 32,7 % són de la Comunitat Valenciana (11 empreses de la província d’Alacant i 6 de València), dels sectors de moda i confecció, calçat i complements.

Fecha: 16/05/2025